jkorsvik/nowiki_second_scrape_merged huggingface dataset:
Johnny Jensen

Johnny Jensen (født 17. februar 1972 i Sandefjord) er en norsk tidligere håndballspiller som trener Falk Horten i 1.divisjon i håndball for menn. Han har tidligere spilt elleve år i Tyskland.


== Karriere ==
Fra 1987 til 1999 spilte Jensen for Sandefjord Håndball før han gikk til tyske VfL Bad Schwartau. Fra ThSV Eisenach (2001–2003) kom han til SG Flensburg-Handewitt hvor han spilte til 2010. Da vendte han tilbake til norsk håndball der han spiller for Nøtterøy, først én sesong i 1. divisjon, deretter i eliteserien.Johnny Jensen debuterte på  det norske landslaget mot Romania 9. mars 1995. Etter VM 2009 spilte han ikke landskamper på nesten tre år, inntil han gjorde comeback 3. november 2011.
Jensen la opp som spiller i Nøtterøy etter 2012/13-sesongen, og fulgte så opp med å bli trener for samme klubb sesongen etter.I 2017 ble han trener for Falk Horten.


== Meritter ==
VfL Bad SchwartauVinner av den tyske cupen: 2001SG Flensburg-HandewittBundesligamester: 2004
Vinner av den tyske cupen: 2004 og 2005


== Referanser ==


== Eksterne lenker ==
Profil hos Nøtterøy Håndball
Profil på handball.no
Børge Lund

Børge Lund (født 13. mars 1979 i Bodø) er en norsk tidligere håndballspiller som er trener for Elverum Håndball. 
Fra 2006 til 2013 spilte han i Tyskland, for HSG Nordhorn, THW Kiel, Rhein-Neckar Löwen og Füchse Berlin. Han spilte før det for Bodø HK og AaB Håndbold i Aalborg i Danmark.
Etter 216 landskamper og 14 år på herrelandslaget var det slutt. 10.10.2014 ga den mangeårige landslagskapteinen seg på herrelandslaget i håndball. Han var spillende trener for BHK til 2016, deretter trener uten å være spiller. Fra 2016 til 2021 var han assistenttrener på Norges herrelandslag i håndball.


== Referanser ==


== Eksterne lenker ==
(en) Børge Lund – Det europeiske håndballforbundet (EHF) 
(en) Børge Lund – Norges Håndballforbund
Alexander Buchmann

Alexander Buchmann (født 24. januar 1982 i Trondheim) er en norsk tidligere håndballspiller som er bosatt i New York og jobber som nødhjelpskoordinator for Leger Uten Grenser i Niger.30. september 2016 giftet Buchmann seg med artisten Marit Larsen i Oslo.


== Idrettskarriere ==


=== Klubb ===
Buchmann startet sin håndballkarriere i Idrettslaget Astor og gikk videre til å spille for Sjetne Idrettslag, Byåsen og Heimdal i Norge.
Han flyttet til Tyskland i 2003 og signerte for Flensburg-Handewitt. Etter et knapt halvår i den tyske klubben og tre måneder i danske Aarhus GF signerte han for den franske klubben US Ivry.
I 2005 ble Buchmann klar for den spanske klubben BM Altea, men var to år senere tilbake i Frankrike og US Ivry, hvor startet comebacket med et utlån på fem kamper for Toulouse Handball.Ivry ble Buchmanns siste klubb, etter at han kjøpte seg ut av kontrakten i desember 2008 etter en lengre uenighet med klubben.


=== Landslag ===
Buchmann spilte 61 landskamper og skåret 196 mål for det norske landslaget. Han la opp som håndballspiller etter at akillessenen røk under Håndball-VM 2009. Etter at han la opp har han jobbet med analyse og video for Norges Håndballforbund.


== Referanser ==


== Eksterne lenker ==
(en) Alexander Buchmann – Det europeiske håndballforbundet (EHF) 
(en) Alexander Buchmann – Norges Håndballforbund 
(fr) Alexander Buchmann – Ligue Nationale de Handball (LNH)
Kjetil Strand

Kjetil Øvrelid Strand (født 2. oktober 1979 i Stavanger) er en norsk tidligere håndballspiller som spilte for Stavanger-klubben Viking Håndball og klubber i Tyskland og Danmark.


== Karriere ==
Strand spilte for danske Bjerringbro-Silkeborg før håndball-EM i 2006. Etterpå signerte han for AaB Håndbold. I 2007 gikk han til tyske Füchse Berlin der han spilte i tre sesonger.
2. februar 2006 scoret han 19 mål i en gruppespillskamp mot Island i EM, noe som er norsk landslagsrekord. Strand innehar også rekorden for flest antall skåringer i en sesong i Eliteserien med 281 mål. Rekorden satte han mens han spilte for Stavanger Håndball i 2002/2003-sesongen.
Kjetil Strand giftet seg med Lene Lie den 15. desember 2008 i sjømannskirken i Berlin.


== Referanser ==


== Eksterne lenker ==
(en) Kjetil Strand – Det europeiske håndballforbundet (EHF) 
Profil på handball.no
Bjellesauprisen

Bjellesauprisen er en musikkpris som gis ut av FONO. Prisen ble første gang gitt ut i 1994 og gis ut til personer eller institusjoner som har gjort en spesiell innsats for norsk musikk. Prisvinneren mottar en sauebjelle med inngravert navn og omtales gjerne Årets bjellesau.


== Vinnere ==
1994: NRK P1 ved Per Ole Hagen og Kirkelig Kulturverksted ved Erik Hillestad
1995: Voices of Wonder ved Ketil Sveen og Dag Krogsvold
1996: Norske Gram ved Gunnar Hordvik
1997: Grappa Musikkforlag ved Helge Westbye og Rockefeller Scene ved Hans A. Lier
1998: Ingen utdeling
1999: Åge Aleksandersen
2000: Per Eirik Johansen
2001: Rune Larsen
2002: Jan Eggum
2003: Valgerd Svarstad Haugland
2004: Audun Tylden
2005: Jan Paulsen
2006: Hallvard Kvåle
2007: Smalltown Supersound ved Joakim Haugland
2008: Ingen utdeling
2009: Phonofile ved Erik Brataas og Knut Bøhn og God morgen, Norge! ved Knut Torgersruud jr
2010: Rune Grammofon ved Rune Kristoffersen
2011: WiMP ved Sveinung Rindal
2012: Nye Takter (Dagsavisen) ved Geir Rakvaag
2013: by:Larm
2014: Mikal Telle
2015: Frithjof Hungnes (Propeller Recordings)
2016: Øyafestivalen
2017: Morten Lindberg
2018: Music Norway
2019: (ikke utdelt)
2020: Big Dipper (platebutikk)


== Se også ==
Bjellesau


== Referanser ==


== Eksterne lenker ==
Hjemmeside
Candy Apple Grey

Candy Apple Grey er det femte studioalbumet til rockebandet Hüsker Dü, først gitt ut i 1986. Utgivelsen var bandets første utgivelse på Warner Bros. Flip Your Wig var opprinnelig var planlagt å bli gitt ut på Warner Bros, men bandet lot imidlertid SST Records få den. Candy Apple Grey markerer også bandets utvikling fra å være et hardcoreband til å få en mer mykere stil som senere skulle bli kjent som alternativ rock. Som vanlig komponerte Bob Mould og Grant Hart alle låtene på albumet. Selv om bandets tidlige rå stil er merkbar, inneholder platen også roligere materiell og albumet har flere spor med akustiske gitarer.
Med dette albumet gikk også bandet bort fra sin punkete produksjon, og begynte med klarere produksjoner. Singelene som ble sluppet ut fra dette albumet var «Sorry Somehow» og «Don't Want to Know If You Are Lonely», begge sunget og skrevet av Hart. Sistnevte ble akkompagnert med en musikkvideo som fikk noe spilletid på MTV.


== Sporliste ==
«Crystal» (Mould) – 3:28
«Don't Want to Know If You Are Lonely» (Hart) – 3:29
«I Don't Know for Sure» (Mould) – 2:27
«Sorry Somehow» (Hart) – 4:25
«Too Far Down» (Mould) – 4:37
«Hardly Getting over It» (Mould) – 6:02
«Dead Set on Destruction» (Hart) – 2:59
«Eiffel Tower High» (Mould) – 2:49
«No Promise Have I Made» (Hart) – 3:39
«All This I've Done for You» (Mould) – 3:09


== Personell ==
Bob Mould – gitar, vokal, keyboard, perkusjon
Grant Hart – trommer, vokal, perkusjon, keyboard
Greg Norton – bass


== Eksterne lenker ==
(en) Candy Apple Grey på Discogs 
(en) Candy Apple Grey på MusicBrainz 
(en) Candy Apple Grey på AllMusic
Hans-Kristian Kjos Sørensen

Hans-Kristian Kjos Sørensen (født 23. juli 1965) er en norsk musiker. Han spiller slagverk, perkusjon og melodiske slagverkinstrument som vibrafon, marimba og cimbalom og er aktiv innen klassisk og improvisert musikk. I 2002 ga han ut soloalbumet Open hvor han spiller musikk av Iannis Xenakis, John Cage, Rolf Wallin, Franco Donatoni, Åse Hedstrøm i tillegg til egne komposisjoner, på slagverk, vibrafon, marimba, piano og vokal. Albumet vant klassen samtidsmusikk under Spellemannprisen 2003.


== Referanser ==


== Eksterne lenker ==
(en) Offisielt nettsted 
(en) Hans-Kristian Kjos Sørensen – kategori av bilder, video eller lyd på Commons 
(en) Hans-Kristian Kjos Sørensen på Discogs 
(en) Hans-Kristian Kjos Sørensen på MusicBrainz 
(en) Hans-Kristian Kjos Sørensen på Songkick
Musikkfest Oslo

Musikkfest Oslo (MFO) (tidligere Musikkens Dag) er en gratis musikkfestival i Oslo som blir gjennomført den første lørdagen i juni hvert år. 
Festivalen er Norges største éndags festival, og i samarbeid med en rekke lokale arrangører blir det satt opp scener i rundt 50 parker, plasser, gater og utesteder i Oslo. Konsertene er gratis og nesten alle musikksjangre er representert.
Om lag 300 artister og grupper opptrådte på 38 scener under festivalen i 2016.Musikkfest Oslo ble arrangert første gang i 1992 og er inspirert fra den franske Fête de la Musique (engelsk: National Music Day), som startet i 1982 og arrangeres i mer enn 100 land verden over hvert år den 21. juni. I Oslo er tidspunktet lagt tidligere av hensyn til ferietiden, og festivalen er på grunn av det ikke formelt medlem i Fête de la Musique.


== Referanser ==


== Eksterne lenker ==
Offisielt nettsted 
(en) Musikkfest Oslo – kategori av bilder, video eller lyd på Commons
Musikkens Dag

Musikkens Dag kan vise til:

Musikkfest Oslo
Musikkfest Trondheim
Fête de la Musique
Pyrros Dimas

Pyrros Dimas (gresk: Πύρρος Δήμας; født 13. oktober 1971) er en gresk vektløfter som har vunnet 3 olympiske gullmedaljer.
Han ble født i Himara i Albania og han hadde greske aner. Han flyttet til Hellas i 1991 og deltok i  Sommer-OL 1992 i Barcelona i Spania for Hellas og  vant gull i 82,5-kilosklassen. Han vant også VM i 1993 og 1995 og var derfor stor favoritt ved  Sommer-OL 1996 i Atlanta i USA, og han innfridde med en ny gullmedalje. Under  Sommer-OL 2000 i Sydney i Australia vant han sin tredje gullmedalje under et OL. Foran Sommer-OL 2004 i Aten i Hellas var han skadet og hadde ikke fått tilstrekkelig opplading og trening, til tross for det vant han en bronsemedalje på hjemmebane. Dermed hadde han befestet sin stilling som nasjonal helt i Hellas.


== Eksterne lenker ==
Offisielt nettsted 
(en) Pyrros Dimas – kategori av bilder, video eller lyd på Commons 
(de) Pyrros Dimas – Munzinger Sportsarchiv 
(en) Pyrros Dimas – Olympics.com 
(en) Pyrros Dimas – Olympic.org 
(en) Pyrros Dimas – Olympedia 
(en) Pyrros Dimas – Sports-Reference (OL-resultater – arkivert) 
(gr) Pyrros Dimas – Hellas olympiske komité 
(en) Pyrros Dimas – IWF
.bt

.bt er Bhutans nasjonale toppnivådomene (ccTLD) for Internett. Det administreres av Bhutans kommunikasjonsdepartement.
Per 7. november 2005 er det totalt 84 registrerte navn på dette toppnivådomenet.


== Registrering ==
Registrering er tilgjengelig på tredje nivå, under disse kategoriserte subdomenene på andre nivå: 

.com.bt
.org.bt
.net.bt
.edu.bt
.gov.btFor å registrere domenenavn på .bt stilles det krav om lokal tilstedeværelse i Bhutan, samt gyldig handelslisens. 
Registrering direkte på andre nivå er planlagt for fremtiden.


== Se også ==
Domenenavn
Landskoder (internett)
Toppnivådomene


== Eksterne lenker ==
.BT domenenavn registreringsenhet
IANA .bt whois informasjon
Det sørlige Qi-dynasti

Det sørlige Qi-dynasti (kinesisk: 齊朝, pinyin: Qí cháo, 479-502) var det annet av Sørdynastiene i Kina, og det ble etterfulgt av Liang-dynastiet. I dets 23 år lange historie var det for det meste preget av ustabilitet. Etter de dyktige keiser Gao og keiser Wu ble Wus barnebarn prinsen av Yulin myrdet av keiser Wus intelligente, men grusomme og mistroiske nevø Xiao Luan. Han overtok som keiser Ming og henrettet alle keiser Gaos og keiser Wus sønner og sønnesønner, og alle embedsmenn han mistenkte for å konspirere mot ham. Vilkårligheten ved disse henrettelsene ble verre da keiser Ming ble etterfulgt av sin sønn, markgreven av Donghun. Hans fremferd utløste en rekke opprør, og det siste av dem, ledet av general Xiao Yan førte til dynastiets undergang. Xiao Yans Liang-dynasti overtok.


== Herskere av Det sørlige Qi-dynasti (479-502) ==


== Noter ==
Frank McParland

Frank McParland er sammen med Eduardo Macia ansvarlig for Liverpool FCs speidersystem. Han har sammen med blant annet Paco Herrera hjulpet Rafael Benitez med og gjøre om Liverpools reservelag til et lag for unge spillere som har stort talent.
De har skaffet Liverpool et stort speidersystem over hele verden. Den siste tiden har han hentet inn spillere som Jack Hobbs, Paul Anderson og Ramon Calliste til klubben.


== Eksterne lenker ==
Profil på Liverpoolfc.com
Nils Henning Hontvedt

Nils Henning Hontvedt (født 27. august 1952) er en politiker som representerer Arbeiderpartiet. Han var ordfører i Horten kommune fra 1999 til 2011.Hontvedt har vært medlem av Horten kommunestyret fra 1983 til 2015 med unntak av perioden 1992-1995 da han gikk over fra Sosialistisk Venstreparti til Arbeiderpartiet.Før han ble ordfører var han lektor med hovedfag i historie fra 1978. Hans hovedfagsoppgave var Arbeiderforeninger i Buskerud amt 1868-1904.


== Referanser ==


== Eksterne lenker ==
(no) Nils Henning Hontvedt hos Norsk senter for forskningsdata
Astrid Versto

Astrid Versto (født 3. august 1953 i Vinje i Telemark) er norsk diplomat og journalist. Hun ble i 2015 Norges ambassadør i Kroatia.


== Virke ==
Versto er utdannet ved Telemark lærerhøgskole og Norsk journalisthøgskole og har arbeidet som lærer. Som journalist i NRK hadde hun flere oppgaver, blant annet nyhetsanker i Dagsrevyen og leder av politisk avdeling.Fra 2000 til 2004 var Versto kommunikasjonsdirektør i Norad og samtidig også leder for personal- og administrasjonsavdelingen. I 2005 hun begynte som informasjonssjef i Det kongelige hoff, hvor hun etterfulgte Wenche Rasch.Hun var ministerråd ved Norges ambassade i Østerrike fra 2008 til 2012. Versto ble i statsråd 13. mars 2015 utnevnt til ambassadør i Kroatia.Versto var nestleder i Noregs Mållag fra 1987 til 1988.


== Familie ==
Hun er datter av Aslak Versto og søster til Olav Versto og Stein Versto.  Hun er gift med Terje Svabø.


== Priser ==
Kringkastingsprisen 1996


== Referanser ==


== Eksterne lenker ==
(en) Astrid Versto på Internet Movie Database
John Austrheim

John A. Austrheim (født 10. oktober 1912 på Sandane, død 13. april 1995) var en norsk politiker, leder for Senterpartiet, samferdselsminister, og ordfører fra Gloppen kommune. Han hadde sin bakgrunn som bonde.


== Biografi ==
John Austrheim ble født på gården Austrheim vest for Sandane. Han var eldste sønn av gardbruker Anders J. Austrheim (1882–1977) og Malene Sande (1884–1968). Tradisjonen tro fra bygdene på Vestlandet tok han sin fars fornavnsinitial som mellomnavn. Dette var for å skille seg fra andre John Austrheim i bygda.
Austrheim gikk på Nordfjord ungdomsskole fra 1932–1933.
Austrheim ble medlem av kommunestyret i Gloppen kommune etter den andre verdenskrig, i 1945, og satt til 1951. Han tok over ordførervervet i Gloppen etter Elias Faleide, et verv han hadde i to perioder. Han ble valgt til leder for Senterpartiet i 1967, og satt der frem til 1973. I perioden fra 1969 frem til 1971 var han parlamentarisk leder for partiet. Austrheim var midlertidig president i Odelstinget 12. november – 18. desember 1970. Han var samferdselsminister i Lars Korvalds regjering fra 1972 til 1973.


=== Offentlige verv ===
Austrheim hadde en rekke verv, og satt som medlem av skolestyret i Gloppen fra 1947 til 1954, hvorpå han ble formann frem til 1956. Han var formann i styret for Nordfjord folkehøgskole i over tjue år (1960 til 1981). Han var medlem av pensjonsutredningskomiteen av 1962 fra 1962 til 1963. Han satt som nestformann for hovedstyret i Den Norske Stats Husbank i årene 1966–1982. Videre hadde han sentrale verv i Gartnerhallen, og var formann i styret Gartnerhallen, avdeling Bergen i femten år, (1955–1970).


== Se også ==
Liste over stortingsrepresentanter fra Gloppen kommune
Liste over kjente personer fra Gloppen kommune


== Referanser ==


== Eksterne lenker ==
(no) John Austrheim hos Stortinget 
(no) John Austrheim hos Norsk senter for forskningsdata 
(en) John Austrheim hos Europarådets parlamentarikerforsamling
Nicolae Rainea

Nicolae Rainea (født 19. november 1933 i Brăila, død 1. april 2015 i Galați) var en rumensk fotballdommer. Han dømte i tre VM-sluttspill, finalen i det ene EM-sluttspillet han dømte i og europacupfinalen i 1983 (Hamburg - Juventus, 1-0).
Rainea, som til daglig arbeidet som ingeniør på en kulelagerfabrikk i Bârlad, begynte å dømme kamper i 1959, og i 1967 ble han FIFA-dommer. Han dømte omtrent 1000 kamper, av dem 267 (400 ifølge andre kilder) i Romanias første divisjon og 115 internasjonale kamper.Etter at han trakk seg som aktiv dommer, ble han kampobservatør og senere formann i Fotballforbundet i fylket Galați (senere ærespresident). Rainea var også ærespresident av Romanias nasjonale dommerkommisjon.Ettersom han var kjent for å løpe mye i kampene, fikk han tilnavnet «Lokomotivet fra Karpatene».


== Æresbevisninger ==
Rainea var æresborger av byen Galați, og det som tidligere het «Dunărea Stadion» i samme by, heter nå «Nicolae Rainea Stadion».Han ble dekorert med Den nasjonale orden for tro tjeneste (både ridder- og offisersgrad).


== VM ==
Vest-Tyskland 1974: Én kamp
Argentina 1978: To kamper
Spania 1982: To kamper


== EM ==
Italia 1980: To kamper (blant annet finalen)


== Referanser ==


== Eksterne lenker ==
Profil hos Weltfussball.de
Bertnes

Bertnes er et strøk sørvest i bydel Støver på Innstranda i Bodø, om lag 10 km øst for Bodø sentrum. I dag finnes noe bebyggelse fra 1800-tallet i området, men utviklingen i området rundt Bertnes skjøt fart på 1970-tallet med ny boligbygging. Etter 2000 er flere boligfelt i området bygget ut, primært basert på boligsystemer importert fra Estland. Bertnes Geocenter har en stor utstilling med geologiske forekomster fra inn- og utland. Nordly grendehus er et naturlig samlingssted for befolkningen på Bertnes.


== Bertnesdagan ==
Bertnesdagan arrangeres hver høst på Bertnes i regi av Innstrandens Idrettslag. På Bertnesdagan foregår blant annet kulturelle arrangement, auksjon, loppemarked og salg av lokal mat og håndverk.


== Eksterne lenker ==
Bertnesdagan Arkivert 7. desember 2017 hos Wayback Machine.
Hallingstuene

Hallingstuene er en tradisjonsrik restaurant på Geilo, Hallingdal, Buskerud. 
På Hallingstuene servered hovedsakelig vilt, men også andre retter.
Restauranten blir drevet av Frode Aga og kona, Berit Kongsvik, noe de har gjort siden 1989.
Hallingstuene er også hedret med to glass av vinguiden Winespectator for sin vinkjeller.


== Eksterne lenker ==
Restaurantens hjemmeside
Ljungsbro

Ljungsbro er et tettsted i Linköping kommune i Östergötlands län i Östergötland i Sverige. I 2010 hadde tettstedet 6 620 innbyggere. Tettstedet ligger cirka 10 kilometer nordvest for Linköping, ved Motala ström og Göta kanal. I Ljungsbro finnes sjokoladefabrikken Cloetta.


== Referanser ==
Nyholmen fyr

Nyholmen fyr er et fyr på Nyholmen i innselingen til Bodø by. Nyholmen er et område ytterst på halvøya Burøya i bydelen Rønvika som er kjent for Nyholmen skandse og fyret som opprettet i 1875 under navnet Bodø fyr. Det ble nedlagt allerede i 1907 etter endringer i Bodø havn.
Fyret er bare en del av bolighuset til fyrvokteren.
Fyret ble fredet i 1999, eies siden 1987 av Fortidsminneforeningen i Nordland.


== Fyrvoktere ==
1875–1879: Carl Mathias Eckstein
1879–1900: Christian Østvig
1900–1906: Richard A. Koch
1906–1907: Amalie Koch (drev fyret i en periode etter R. Kochs død)
		
		


== Se også ==
Nyholmen skandse


== Eksterne lenker ==
Norsk fyrhistorisk forening
Fortidsminneforeningen i Nordland
«Nyholmen fyr». Kulturminnesøk. Riksantikvaren – Direktoratet for kulturminneforvaltning.
Havanna Bade- og Lekeland

Havanna Bade- og Lekeland var et badeanlegg i Havannasenteret på Hana i Sandnes.
Badelandet var 7000 m² stort og var Norges største innendørs badeland. Stedet hadde flere forskjellige vannsklier, boblebad, barnebasseng, romerbad og flere andre fasiliteter. 
Havanna Bade- og Lekeland ble lagt ned i august 2007.


== Referanser ==
Hagonoy

Hagonoy er navnet på to kommuner i Filippinene:

Hagonoy  i provinsen Bulacan
Hagonoy  i provinsen Davao del Sur
Catarman (Camiguin)

Catarman er en kommune i provinsen Camiguin på Filippinene. Under folketellingen i 2007 kom man til et befolkningstall på 16 060 i 3 236 husstander.

I Catarman, barangay Bonbon, lå den tidligere største byen kalt Tangub av lokalbefolkningen som var hovedstaden på Camiguin. Byen var tidlgere Camiguins handelssentrum. Byen ble 1. mai 1871 utslettet av et vulkanutbrudd fra fjellet Daan. Kirkegården ble etter utbruddet gjenfunnet ute i sjøen og er populært sted for dykking. I mange år var korset på kirkegården synlig i sjøen. Det er reist et nytt stort kors over den sunkne kirkegården.
Catarman har også en kald kilde: Sto. Niño Cold Spring som har norsk badetemperatur.


== Barangayer ==
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.
Catarman er inndelt i 14 barangayer per 30. september 2019.
Alga
Bonbon
Bura
Catibac
Compol
Lawigan
Liloan
Looc
Mainit
Manduao
Panghiawan
Poblacion
Santo Niño
Tangaro


== Referanser ==


== Eksterne lenker ==
2000 Philippine Census
Philippine Standard Geographic code
Sagay

Sagay er en kommune i provinsen Camiguin på Filippinene. Under folketellingen i 2000 kom man til et befolkningstall på 10 356 i 2 058 husstander.


== Barangayer ==
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.
Sagay er inndelt i 9 barangayer per 30. september 2019.Alangilan
Bacnit
Balite
Bonbon
Bugang
Cuna
Manuyog
Mayana
Poblacion


== Referanser ==


== Eksterne lenker ==
2000 Philippine Census
Mahinog

Mahinog er en kommune i provinsen Camiguin på Filippinene. Under folketellingen i 2000 kom man til et befolkningstall på 12 592 i 2 488 husstander.


== Barangayer ==
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.
Mahinog er inndelt i 13 barangayer per 30. september 2019.Benoni
Binaliwan
Catohugan
Hubangon
Owakan
Poblacion
Puntod
San Isidro
San Jose
San Miguel
San Roque
Tubod
Tupsan Pequeño


== Referanser ==


== Eksterne lenker ==
Offisielt nettsted 
(en) Mahinog – kategori av bilder, video eller lyd på Commons 
2000 Philippine Census
Guinsiliban

Guinsiliban er en kommune i provinsen Camiguin på Filippinene. Under folketellingen i 2000 kom man til et befolkningstall på 5 092 i 1 066 husstander.


== Barangayer ==
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.
Guinsiliban er inndelt i 7 barangayer.Butay
Cabuan
Cantaan
Liong
Maac
North Poblacion
South Poblacion


== Referanser ==


== Eksterne lenker ==
2000 Philippine Census
Mambajao

Mambajao er en av 5 kommuner i provinsen Camiguin på Filippinene. Mambajao har et flateinnhold på 89 km². Under folketellingen i 2007 kom man til et befolkningstall på 35 308 i 5 978 husstander. Mambajao ble grunnlagt i 1855 og er hovedstaden i Camiguin. Mambajao har hurtigbåtforbindelse til Bohol som ligger nord for Camiguin. Det går også en ordinær rutebåt til byen Dumaguete på øya Negros. Mambajo har egen flyplass med forbindelse til Cebu. Mambajo ble hovedstad som følge av et vulkanutbrudd som utslettet den tidligere hovedstaden kalt Tangub i kommunen Catarman.


== Barangayer ==
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.

Mambajao er inndelt i 15 barangayer per 30. september 2019.
Agoho
Anito
Balbagon
Baylao
Benhaan
Bug-ong
Kuguita
Magting
Naasag
Pandan
Poblacion
Soro-soro
Tagdo
Tupsan
Yumbing


== Referanser ==


== Eksterne lenker ==
2000 Philippine Census
Basco

Basco (også kalt Santo Domingo de Basco) er en kommune i provinsen Batanes på Filippinene. Under folketellingen i 2000 kom man til et befolkningstall på 6 717 i 1 469 husstander. Basco er hovedstaden i provinsen Batanes.


== Navn ==
Kommunen er oppkalt etter Capitán General José Basco, som førte Filippinene ut av Ny Spanias kontroll (idag: Mexico). 


== Barangayer ==
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.
Basco er inndelt i 6 barangayer per 30. september 2019.
Ihuvok II (Kayvaluganan)
Ihuvok I (Kaychanarianan)
San Antonio
San Joaquin
Chanarian
Kayhuvokan


== Referanser ==


== Eksterne lenker ==
(en) Basco, Batanes – kategori av bilder, video eller lyd på Commons 
2000 Philippine Census